b'\n_START_ARTICLE_\nRi\xc4\x8dkovo olje\n_START_PARAGRAPH_\nRi\xc4\x8dkovo olje (tudi totrovo olje ali olje navadnega ri\xc4\x8dka) je prehrambeno in zdravilno rastlinsko olje, pridelano iz navadnega ri\xc4\x8dka (Camelina sativa), ki spada v dru\xc5\xbeino kri\xc5\xbenic (Brassicaceae). V semenih navadnega ri\xc4\x8dka oziroma totra se nahaja 30-45\xc2\xa0% olja visoke hranilne in zdravilne vrednosti, sicer pa semena vsebujejo tudi do 30\xc2\xa0% beljakovin. Za iztisk enega litra olja je potrebnih od 4 do 7 kg ri\xc4\x8dkovega semena. Olje je svetlo rjave barve, okrog 40% vseh ma\xc5\xa1\xc4\x8dobnih kislin v njem pa je polinenasi\xc4\x8denih omega 6 kislin. Vsebuje tudi visok odstotek vitamina E, ki deluje kot antioksidant._NEWLINE_V Sloveniji toter uspeva predvsem na Koro\xc5\xa1kem, kjer je tudi najve\xc4\x8d pridelovalcev tega olja.\n_START_SECTION_\nZdravilnost\n_START_PARAGRAPH_\nRi\xc4\x8dkovo olje ima poleg prehrambenih lastnosti tudi dobro zdravilno u\xc4\x8dinkovanje na \xc5\xbeelod\xc4\x8dne bolezni, zmanj\xc5\xa1evanje holesterola, laj\xc5\xa1a bolezni srca in o\xc5\xbeilja, artritis, pomaga pa tudi pri predmenstrualnih in klimakterijskih te\xc5\xbeavah ter razli\xc4\x8dnih alergijah in ko\xc5\xbenih boleznih.'